ประกาศคณะกรรมการควบคุมการขนส่งทางบก ประจำจังหวัดพิจิตร ฉบับที่ 27 (พ.ศ. 2548) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดพิจิตร สายที่ 1 คลองคะเชนทร์-สถานีรถไฟพิจิตร เป็น คลองคะเชนทร์-สถานีรถไฟพิจิตร-หมู่บ้านเอื้ออาทรพิจิตร

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดพิจิตร
ฉบับที่ ๒๗ (พ.ศ. ๒๕๔๘)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดพิจิตร
สายที่ ๑ คลองคะเชนทร์-สถานีรถไฟพิจิตร เป็น
คลองคะเชนทร์-สถานีรถไฟพิจิตร-หมู่บ้านเอื้ออาทรพิจิตร[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดพิจิตร
ฉบับที่ ๑ (พ.ศ. ๒๕๒๕) ลงวันที่ ๙ มิถุนายน ๒๕๒๕
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดพิจิตร สายที่ ๑ คลองคะเชนทร์-สถานีรถไฟพิจิตร ขึ้นนั้น

คณะกรรมการควบคุมการขนส่งทางบกประจำจังหวัดพิจิตรได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น
อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดพิจิตร ในการประชุมครั้งที่
๑/๒๕๔๗ เมื่อวันที่ ๑๙ ตุลาคม ๒๕๔๗
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๑/๒๕๔๘ เมื่อวันที่ ๕ กรกฎาคม ๒๕๔๘
จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดพิจิตร สายที่ ๑ คลองคะเชนทร์-สถานีรถไฟพิจิตร เป็น
คลองคะเชนทร์-สถานีรถไฟพิจิตร-หมู่บ้านเอื้ออาทรพิจิตร
โดยให้ใช้รายละเอียดเส้นทางดังต่อไปนี้ คือ

สายที่ ๑
คลองคะเชนทร์-สถานีรถไฟพิจิตร-หมู่บ้านเอื้ออาทรพิจิตร
เริ่มต้นจากสถานที่จอดรถโดยสารประจำทางตลาดคลองคะเชนทร์
ไปตามทางหลวงแผ่นดินหมายเลข ๑๑๕ ถึงถนนสระหลวง แยกขวาไปตามถนนสระหลวง
แยกซ้ายไปตามถนนศรีมาลา ผ่านที่ว่าการอำเภอเมือง แยกซ้ายไปตามถนนสระหลวง
แยกซ้ายไปตามถนนบุษบาตอนใต้ ผ่านองค์การบริหารส่วนจังหวัดพิจิตร
แยกซ้ายไปตามถนนจันทร์สว่าง แยกขวาไปตามถนนราษฎร์เกษมอุทิศ แยกขวาไปตามถนนจิระสุขอุทิศ
แยกซ้ายไปตามถนนบุษบาตอนเหนือ แยกขวาไปตามถนนสายพิจิตร-สากเหล็ก
ข้ามสะพานพระพิจิตร แยกขวาไปตามทางหลวงแผ่นดินหมายเลข ๑๐๖๒ ผ่านสถานีรถไฟพิจิตร
แยกซ้ายไปตามทางหลวงชนบท ผ่านชุมชนนอกทางรถไฟ แยกซ้ายไปตามทางหลวงชนบท ผ่านบ้านคลองท่าหลวง
ไปสุดเส้นทาง ณ สถานที่จอดรถโดยสารประจำทางหมู่บ้านเอื้ออาทรพิจิตร


ประกาศ ณ วันที่ ๑๙
กันยายน พ.ศ. ๒๕๔๘
พรเทพ พิมลเสถียร
ผู้ว่าราชการจังหวัดพิจิตร
ประธานกรรมการควบคุมการขนส่งทางบก
ประจำจังหวัดพิจิตร








นันทนา/ผู้จัดทำ
๒๘ พฤศจิกายน ๒๕๔๘

โชติกานต์/ปรับปรุง
๒๓ มิถุนายน ๒๕๕๘




















[๑] ราชกิจจานุเบกษา
เล่ม ๑๒๒/ตอนที่ ๑๐๕ ง/หน้า ๙๓/๒๔ พฤศจิกายน ๒๕๔๘